พระครูปริยัติกิจธำรง (สมหวัง อคฺคเสโน)

พระครูปริยัติกิจธำรง (สมหวัง อคฺคเสโน)  เป็นพระครูสัญญาบัตรรองเจ้าคณะจังหวัด,ดำรงตำแหน่งทางพระสังฆาธิการเป็นเจ้าอาวาสวัดกลางสุรินทร์, รองเจ้าคณะจังหวัดสุรินทร์ ฝ่ายมหานิกาย
== ชาตภูมิ ==
พระครูปริยัติกิจธำรง (สมหวัง อคฺคเสโน) นามเดิมชื่อ สมหวัง นามสกุล วิ่งรัมย์ เกิดเมื่อวันที่14 ตุลาคม พ.ศ. 2506
ภูมิลำเนาเดิม ตำบลกระหาด อำเภอจอมพระ จังหวัดสุรินทร์
== อุปสมบท ==
อุปสมบทเป็นพระภิกษุ  เมื่อวันที่ 4 เดือน มีนาคม พุทธศักราช 2528      ณ พัทธสีมาอุโบสถ วัดแจ้งบูรพา  ตำบลเป็นสุข  อำเภอจอมพระ  จังหวัดสุรินทร์โดยมี พระครูวรรณรังษีโสภณ     วัดจอมพระ  ตำบลจอมพระ อำเภอจอมพระ จังหวัดสุรินทร์เป็นพระอุปัชฌาย์,พระครูบริหารธรรมคุณ   วัดขมิ้น  ตำบลเป็นสุข  อำเภอจอมพระ  จังหวัดสุรินทร์ เป็น พระกรรมวาจาจารย์ และ พระครูขันติวิโรจนคุณ   วัดแจ้งบูรพา  ตำบลเป็นสุข  อำเภอจอมพระ  จังหวัดสุรินทร์ เป็น พระอนุสาวนาจารย์ ได้รับฉายาว่า “อคฺคเสโน”
== การศึกษา/วิทยฐานะ ==
แผนกนักธรรม-บาลี
พ.ศ.  2529  สอบไล่ได้นักธรรมชั้นตรี  สำนักเรียนคณะจังหวัดสุรินทร์  สำนักศาสนศึกษาวัดจอมพระ  ตำบลจอมพระ  อำเภอจอมพระ จังหวัดสุรินทร์
พ.ศ.  2530  สอบไล่ได้นักธรรมชั้นโท  สำนักเรียนคณะจังหวัดสุรินทร์  สำนักศาสนศึกษาวัดจอมพระ  ตำบลจอมพระ  อำเภอจอมพระ  จังหวัดสุรินทร์
พ.ศ.  2531 สอบไล่ได้นักธรรมชั้นเอก  สำนักเรียนคณะจังหวัดสุรินทร์  สำนักศาสนศึกษาวัดกลางสุรินทร์  ตำบลในเมือง  อำเภอเมืองสุรินทร์ จังหวัดสุรินทร์
พ.ศ.  2534  สอบไล่ได้เปรียญธรรม  4  ประโยค  สำนักเรียนคณะจังหวัดสุรินทร์  สำนักศาสนศึกษาวัดกลางสุรินทร์  ตำบลในเมือง  อำเภอเมืองสุรินทร์ จังหวัดสุรินทร์
แผนกสามัญศึกษา
พ.ศ.  2519  สำเร็จการศึกษาชั้นประถมศึกษาปีที่ 7  สถานศึกษา โรงเรียนบ้านขาม (เดื่อราษฎร์สงเคราะห์)
พ.ศ.  2531 สำเร็จการศึกษาระดับ  4  สถานศึกษา โรงเรียนศึกษาผู้ใหญ่วัดจอมพระ  ตำบลจอมพระ  อำเภอจอมพระ จังหวัดสุรินทร์
พ.ศ.  2534  สำเร็จการศึกษาระดับมัธยมศึกษาตอนปลาย (ม.6)    สถานศึกษา โรงเรียนปริยัติโกศลวิทยา (โรงเรียนพระปริยัติธรรมแผนกสามัญศึกษา)  วัดกลางสุรินทร์  ตำบลในเมือง  อำเภอเมืองสุรินทร์  จังหวัดสุรินทร์
พ.ศ.  2539  สำเร็จการศึกษาระดับปริญญาตรี พุทธศาสตรบัณฑิต (พธ.บ.) เอกการบริหารการศึกษา  (เกียรตินิยมอันดับหนึ่ง) สถานศึกษา มหาวิทยาลัยมหาจุฬาลงกรณราชวิทยาลัย วิทยาเขตสุรินทร์
พ.ศ.  2541  สำเร็จการศึกษาระดับปริญญาตรี ศึกษาศาสตรบัณฑิต (ศษ.บ.) เอกการสอนคณิตศาสตร์ สถานศึกษา มหาวิทยาลัยสุโขทัยธรรมาธิราช
พ.ศ.  2547  สำเร็จการศึกษาระดับปริญญาโท  สาขาบริหารการศึกษามหาบัณฑิต (กศ.ม.) สถานศึกษา มหาวิทยาลัยมหาสารคาม
== งานด้านการปกครองคณะสงฆ์ ==
พ.ศ.  2536 ได้รับแต่งตั้งเป็นเลขานุการเจ้าคณะจังหวัดสุรินทร์  ใน พระราชสิทธิโกศล (เทพ นนฺโท) เจ้าคณะจังหวัดสุรินทร์
พ.ศ.  2536  ได้รับแต่งตั้งเป็นผู้ช่วยเจ้าวาสวัดกลางสุรินทร์ ตำบลในเมือง  อำเภอเมืองสุรินทร์  จังหวัดสุรินทร์
พ.ศ.  2540  ได้รับแต่งตั้งเป็นรองเจ้าวาสวัดกลางสุรินทร์ ตำบลในเมือง  อำเภอเมืองสุรินทร์  จังหวัดสุรินทร์
พ.ศ.  2544  ได้รับแต่งตั้งเป็นรองเจ้าคณะอำเภอเมืองสุรินทร์-เขวาสินรินทร์  จังหวัดสุรินทร์
พ.ศ.  2550  ได้รับแต่งตั้งเป็นเจ้าอาวาสวัดกลางสุรินทร์  ตำบลในเมือง  อำเภอเมืองสุรินทร์  จังหวัดสุรินทร์
พ.ศ.  2552 ได้รับแต่งตั้งเป็นรักษาการแทนเจ้าอาวาสวัดโคกบัวราย ตำบลในเมือง  อำเภอเมืองสุรินทร์ จังหวัดสุรินทร์
พ.ศ.  -     ได้รับแต่งตั้งเป็นรักษาการแทนเจ้าอาวาสวัดประทุมทอง ตำบลกระหาด อำเภอจอมพระ  จังหวัดสุรินทร์
พ.ศ.  2552   ได้รับแต่งตั้งเป็นพระอุปัชฌาย์ เข้ารับตราตั้งพระอุปัชฌาย์ จากเจ้าประคุณสมเด็จพระพุฒาจารย์ (เกี่ยว อุปเสโณ)        เจ้าคณะใหญ่หนตะวันออก  ณ  วัดสามพระยา  วรวิหาร  กรุงเทพมหานคร  เมื่อวันที่ 6 เดือนกุมภาพันธ์ พ.ศ. 2552
พ.ศ.  2557 ได้รับแต่งตั้งเป็นรักษาการเจ้าคณะอำเภอเมืองสุรินทร์
พ.ศ.  2558 ได้รับแต่งตั้งเป็นเจ้าคณะอำเภอเมืองสุรินทร์  จังหวัดสุรินทร์
พ.ศ.  2560 สมเด็จพระสังฆราชมีพระบัญชาให้ดำรงตำแหน่งเป็นรองเจ้าคณะจังหวัดสุรินทร์   ฝ่ายมหานิกาย (ตั้ง ณ วันที่ 18 เดือนกันยายน พุทธศักราช 2560)
== งานด้านการศึกษา ==
พ.ศ.  2532   เป็นครูสอนพระปริยัติธรรมแผนกธรรมและบาลี  ประจำสำนักศาสนศึกษาวัดกลางสุรินทร์  ตำบลในเมือง  อำเภอเมืองสุรินทร์  จังหวัดสุรินทร์
พ.ศ.  2533   เป็นครูสอนพระปริยัติธรรมอาสา  ประจำจังหวัดสุรินทร์
พ.ศ.  2532  เป็นกรรมการควบคุมสอบธรรมสนามหลวง หน่วยสอบวัดกลางสุรินทร์  ตำบลในเมือง  อำเภอเมืองสุรินทร์  จังหวัดสุรินทร์
พ.ศ.  2539 - 2540 เป็นผู้ช่วยผู้อำนวยการโรงเรียนปริยัติโกศลวิทยา   (พระปริยัติธรรมแผนกสามัญศึกษา)  วัดกลางสุรินทร์
พ.ศ.  2536 - 2539  เป็นกรรมการและเลขานุการควบคุมการสอบบาลีสนามหลวง สำนักเรียนคณะจังหวัดสุรินทร์  สนามสอบวัดกลางสุรินทร์ ตำบลในเมือง  อำเภอเมืองสุรินทร์ จังหวัดสุรินทร์
พ.ศ.  2540  เป็นกรรมการการควบคุมการสอบบาลีสนามหลวง สำนักเรียนคณะจังหวัดสุรินทร์  สนามสอบวัดศาลาลอย  ตำบลในเมือง  อำเภอเมืองสุรินทร์  จังหวัดสุรินทร์
พ.ศ.  2540 เป็นครูใหญ่โรงเรียนพระปริยัติธรรมแผนกธรรม-บาลี สำนักศาสนศึกษาวัดกลางสุรินทร์  ตำบลในเมือง  อำเภอเมืองสุรินทร์  จังหวัดสุรินทร์
พ.ศ.  2541  เป็นผู้จัดการโรงเรียนปริยัติโกศลวิทยา (พระปริยัติธรรมแผนกสามัญศึกษา) วัดกลางสุรินทร์  ตำบลในเมือง อำเภอเมืองสุรินทร์  จังหวัดสุรินทร์
พ.ศ.  2540 - 2547  เป็นรองประธานกรรมการควบคุมสอบธรรมสนามหลวงหน่วยสอบวัดกลางสุรินทร์  ตำบลในเมือง  อำเภอเมืองสุรินทร์  จังหวัดสุรินทร์
พ.ศ.  2543 - ปัจจุบัน เป็นเจ้าสำนักศาสนศึกษา (นักธรรม ธรรมศึกษา ,บาลี บาลีศึกษา) วัดกลางสุรินทร์  ตำบลในเมือง  อำเภอเมืองสุรินทร์  จังหวัดสุรินทร์
พ.ศ.  2544 - ปัจจุบัน  เป็นตัวแทนแม่กองธรรมสนามหลวง  ประจำหน่วยสอบวัดกลางสุรินทร์  ตำบลในเมือง  อำเภอเมืองสุรินทร์  จังหวัดสุรินทร์
พ.ศ.  2544 - ปัจจุบัน เป็นกรรมการคุมสอบบาลีสนามหลวง  สนามสอบวัดศาลาลอย ตำบลในเมือง  อำเภอเมืองสุรินทร์  จังหวัดสุรินทร์
พ.ศ.  2545 เป็นผู้อำนวยการโรงเรียนพุทธศาสนาวันอาทิตย์วัดกลางสุรินทร์  ตำบลในเมือง  อำเภอเมือง  จังหวัดสุรินทร์
กรรมการผู้ทรงคุณวุฒิประจำวิทยาลัยสงฆ์สุรินทร์ มหาวิทยาลัยมหาจุฬาลงกรณราชวิทยาลัย วิทยาเขตสุรินทร์
เป็นผู้ช่วยอธิการบดีฝ่ายบริหาร มหาวิทยาลัยมหาจุฬาลงกรณราชวิทยาลัย วิทยาเขตสุรินทร์
ประธานกลุ่มโรงเรียนพระปริยัติธรรมแผนกสามัญศึกษา กลุ่มที่ 11 รับผิดชอบในเขต 5 จังหวัด ประกอบด้วย จังหวัดนครราชสีมา จังหวัดชัยภูมิ จังหวัดบุรีรัมย์ จังหวัดสุรินทร์ และจังหวัดศรีสะเกษ
กรรมการสถานศึกษาโรงเรียนสิรินธร ตำบลในเมือง อำเภอเมืองสุรินทร์ จังหวัดสุรินทร์
พ.ศ. 2565 เป็นรักษาการประธาน สำนักงานเขตการศึกษาโรงเรียนพระปริยัติธรรม แผนกสามัญศึกษา เขต 11(นครราชสีมา,ชัยภูมิ,บุรีรัมย์,สุรินทร์,ศรีสะเกษ)
==งานด้านการเผยแผ่==
พ.ศ. 2545 เป็นรองพระธรรมทูตประจำอำเภอเมืองสุรินทร์ จังหวัดสุรินทร์
พ.ศ. 2545 เป็นคณะกรรมการตัดสินการประกวดสรภัญญะของจังหวัดสุรินทร์
พ.ศ. 2545 เข้ารับการอบรมพระนักเทศน์ส่วนภูมิภาคหนตะวันออก รุ่น 1
พ.ศ. 2545-2549 เป็นวิทยากรบรรยายคุณธรรมสำหรับประชาชน ในโครงการธรรมจารึกสู่ประชาชน ของโรงเรียนปริยัติโกศลวิทยา วัดกลางสุรินทร์ ตำบลในเมือง อำเภอเมืองสุรินทร์ จังหวัดสุรินทร์
พ.ศ. 2545   เป็นวิทยากรบรรยายคุณธรรมจริยธรรมสำหรับผู้บริหารสถานศึกษา เขตพื้นที่การศึกษาสุรินทร์ เขต 1 ณ โรงเรียนอนุบาลสุรินทร์ ตำบลในเมือง  อำเภอเมืองสุรินทร์ จังหวัดสุรินทร์
พ.ศ. 2545 เป็นวิทยากรให้การอบรมด้านวิปัสสนากรรมฐานให้แก่นักเรียนโรงเรียนปริยัติโกศลวิทยา ในการปฏิบัติธรรมเฉลิมพระเกียรติ ณ วัดโคกบัวราย ตำบลในเมือง อำเภอเมืองสุรินทร์ จังหวัดสุรินทร์
พ.ศ. 2545 เป็นวิทยากรให้การอบรมด้านวิปัสสนากรรมฐานให้แก่ผู้ใหญ่บ้าน  และสมาชิกองค์การบริหารส่วนตำบล ณ วัดโยธาประสิทธิ์ ตำบลนอกเมือง อำเภอเมืองสุรินทร์ จังหวัดสุรินทร์
พ.ศ. 2546 เป็นวิทยากรบรรยายให้ความรู้ด้านงานเผยแผ่และการศึกษาให้แก่พระสังฆาธิการระดับเจ้าอาวาสโซนทิศใต้ ณ วัดสุวรรณวิจิตร ตำบลกังแอน อำเภอปราสาท จังหวัดสุรินทร์โซนทิศเหนือ ณ วัดเหนือ ตำบลรัตนบุรี อำเภอรัตนบุรี จังหวัดสุรินทร์ เป็นวิทยากรให้การอบรมด้านวิปัสสนากรรมฐานให้แก่นักเรียนโรงเรียนปริยัติโกศลวิทยา ในการปฏิบัติธรรมเฉลิมพระเกียรติ ณ วัดโคกบัวราย ตำบลในเมือง อำเภอเมืองสุรินทร์ จังหวัดสุรินทร์
พ.ศ. 2546 เป็นวิทยากรพิเศษบรรยายเรื่อง คุณธรรมสำหรับเยาวชน ในโครงการเข้าค่ายคุณธรรม ณ โรงเรียนเทนมีย์มิตรประชา ตำบลเทนมีย์ อำเภอเมืองสุรินทร์ จังหวัดสุรินทร์
พ.ศ. 2546 เป็นวิทยากรพิเศษบรรยายเรื่อง คุณธรรมสำหรับเยาวชน ในโครงการเข้าค่ายคุณธรรม ณ โรงเรียนแนงมุดวิทยา ตำบลแนงมุด  อำเภอกาบเชิง  จังหวัดสุรินทร์
พ.ศ. 2547-ปัจจุบัน เป็นคณะกรรมการจัดงานโครงการปฏิบัติธรรมของคณะสงฆ์จังหวัดสุรินทร์
พ.ศ. 2548 เป็นคณะกรรมการจัดงานเจริญพระพุทธมนต์เฉลิมเกียรติ เฉลิมฉลองการครองสิริราชสมบัติครบ 60 พรรษา ของพระบาทสมเด็จพระมหาภูมิพลอดุลยเดชมหาราช บรมนาถบพิตร ณ ศาลากลางจังหวัดสุรินทร์ มีพระสงฆ์ เข้าร่วมการจำนวน 3,500 รูป ฆราวาส จำนวน 4,000 คน
พ.ศ. 2548 เป็นวิทยากรให้การอบรมคุณธรรมจริยธรรมสำหรับครู เขตพื้นที่การศึกษาสุรินทร์ เขต 2 ณ โรงเรียนเกษมการ์เด็นท์ ตำบลนอกเมือง อำเภอเมืองสุรินทร์ จังหวัดสุรินทร์
พ.ศ. 2548 เป็นวิทยากรร่วมเสวนาของศูนย์การศึกษานอกเรียนจังหวัดสุรินทร์ เรื่อง คุณธรรม จริยธรรมของคนในสังคม ณ โรงแรมทองธารินทร์ ตำบลในเมือง  อำเภอเมืองสุรินทร์ จังหวัดสุรินทร์
พ.ศ. 2548 เป็นวิทยากรร่วมเสวนาของวัฒนธรรมจังหวัดสุรินทร์ในกิจกรรมศาสนิก-สัมพันธ์ ณ โรงแรมเพชรเกษม ตำบลในเมือง อำเภอเมือง  จังหวัดสุรินทร์
พ.ศ. 2550 เป็นวิทยากรบรรยายคุณธรรมสำหรับผู้ดูแลผู้สูงอายุ ณ โรงแรมเพชรเกษม ตำบลในเมือง อำเภอเมืองสุรินทร์ จังหวัดสุรินทร์
พ.ศ. 2550 เป็นประธานเปิดโครงการบรรพชาสามเณรภาคฤดูร้อน ณ วัดนาโพธิ์ ตำบลเขวาสินรินทร์ อำเภอเขวาสินรินทร์  จังหวัดสุรินทร์
พ.ศ. 2550 เป็นวิทยากรอบรมคุณคุณธรรมจริยธรรม แก่นักเรียนเข้าค่ายคุณธรรม ณ วัดนาโพธิ์ ตำบลเขวาสินรินทร์ อำเภอเขวาสินรินทร์ จังหวัดสุรินทร์
พ.ศ. 2550 เป็นวิทยากรบรรยายด้านวิปัสสนากรรมฐานแก่ผู้ปฏิบัติธรรม ณ วัดไตรมิตร ตำบลกระหาด อำเภอจอมพระ จังหวัดสุรินทร์
พ.ศ. 2550 เป็นคณะกรรมการจัดงาน แห่เทียนพรรษ 80  ไอยรา เทิดไท้องค์ราชาแห่งแผ่นดิน ณ ศาลากลาง จังหวัดสุรินทร์ ซึ่งมีกิจกรรมด้านการเผยแผ่ คือ กิจกรรมนิทรรศการด้านพระพุทธศาสนา บรรยายธรรม ประกวดโต๊ะหมู่บูชา สวดมนต์ทำนองสรภัญญะ เป็นต้น
พ.ศ. 2550 เป็นกรรมการการดำเนินการโครงการธรรมะกับชีวิต คณะสงฆ์จังหวัดสุรินทร์
พ.ศ.2559 เป็นเจ้าสำนักปฏิบัติธรรมประจำจังหวัดสุรินทร์ แห่งที่ 23 (มหานิกาย) ตั้งอยู่ที่ วัดกลาง ตำบลในเมือง อำเภอเมืองสุรินทร์ จังหวัดสุรินทร์ 
== งานด้านสาธารณูปการ ==
พ.ศ. 2546 ก่อสร้างพระธาตุเจดีย์ศรีเมืองช้างวัดกลางสุรินทร์
พ.ศ. 2554 ก่อสร้างศูนย์การศึกษาภาษาบาลีและศูนย์ปฏิบัติธรรมวัดกลางสุรินทร์ณ บ้านละเอาะ 22 หมู่ที่ 18 ตำบลเฉนียง อำเภอเมืองสุรินทร์ จังหวัดสุรินทร์
ดำเนินการก่อสร้างศาลาการเปรียญ 2 ชั้น ณ วัดประทุมทอง บ้านกระหาด ตำบลกระหาด อำเภอจอมพระ จังหวัดสุรินทร์
พ.ศ. 2557 ก่อสร้างศาลาหอประชุมใหญ่สมเด็จพระพุฒาจารย์ (สนิท ชวนปญฺโญ) ณ ศูนย์ปฏิบัติธรรมวัดกลางสุรินทร์ 22 หมู่ที่ 18 ตำบลเฉนียง อำเภอเมืองสุรินทร์  จังหวัดสุรินทร์ แล้วเสร็จด้วยงบจากศรัทธาพุทธศาสนิกชนประมาณ 5,000,000 บาทโดยประมาณ
พ.ศ. 2557 ก่อสร้างพระพุทธสุรินทรพร องค์ใหญ่หน้าตัก9เมตร ณ ศูนย์ปฏิบัติธรรมวัดกลางสุรินทร์ 22 หมู่ที่ 18 ตำบลเฉนียง อำเภอเมืองสุรินทร์ จังหวัดสุรินทร์
พ.ศ. 2563 ก่อสร้างอาคารที่พักผู้ปฏิบัติธรรมอาคาร3ชั้น (ยังขาดแคลนเงินก่อสร้างอีกจำนวนมาก) ณ ศูนย์ปฏิบัติธรรมวัดกลางสุรินทร์ 22 หมู่ที่ 18 ตำบลเฉนียง อำเภอเมืองสุรินทร์ จังหวัดสุรินทร์
พ.ศ. 2566 เริ่มโครงการ "สมหวังธรรมสถาน เกษตรพอเพียง" สถานอนุเคราะห์เกื้อกูลผู้สูงอายุ-ผู้สูงวัย จังหวัดสุรินทร์ ณ ที่ดิน24ไร่ ตำบลสลักได อำเภอเมืองสุรินทร์ จังหวัดสุรินทร์
== งานด้านสาธารณสงเคราะห์ ==
พ.ศ. 2553 ร่วมเดินทางไปบริจาคสิ่งของเพื่อบรรเทาสาธารณภัย จัดโดยคณะสงฆ์จังหวัดสุรินทร์ ร่วมกับ สำนักงานพระพุทธศาสนาจังหวัดสุรินทร์ อันมาเนื่องจาก กรณีพิพาทพรมแดนไทย–กัมพูชา ปี พ.ศ. 2553
พ.ศ. 2554 ตั้งศูนย์รับบริจาคปัจจัยและสิ่งของเพื่อบรรเทาสาธารณภัย ณ วัดกลางสุรินทร์ เพื่อช่วยเหลือน้ำท่วมใหญ่ในพื้นที่ภาคกลางปี พ.ศ. 2554
พ.ศ. 2561 มอบจตุปัจจัย-สิ่งของช่วยน้ำท่วมประเทศลาว
พ.ศ. 2564 เอื้อเฟื้อสถานที่ศูนย์ปฏิบัติธรรมวัดกลางสุรินทร์ (บ้านละเอาะ) ตำบลเฉนียง อำเภอเมืองสุรินทร์ ให้เป็นโรงพยาบาลสนามจังหวัดสุรินทร์ในการดูแลรักษาผู้ป่วยโควิด-19
พ.ศ. 2565 เป็นที่ปรึกษา การจัดตั้งศูนย์อำนวยการปฏิบัติการขจัดปัญหาความยากจน และพัฒนาคนทุกช่วงวัยอย่างยั่งยืน ตามหลักปรัชญาเศรษฐกิจพอเพียง เทศบาลเมืองสุรินทร์ คำสั่งจังหวัดสุรินทร์ ที่ 1015/2565 สั่ง ณ 18 กุมภาพันธ์ พ.ศ. 2565
คณะทำงานโครงการ“หมู่บ้านรักษาศีล 5” ตามแนวนโยบายของเจ้าพระคุณสมเด็จพระมหารัชมังคลาจารย์ (ช่วง วรปุญฺโญ) อดีตผู้ปฏิบัติหน้าที่สมเด็จพระสังฆราช,อดีตประธานกรรมการมหาเถรสมาคม และแนวพระดำริในสมเด็จพระอริยวงศาคตญาณ (อัมพร อมฺพโร) สมเด็จพระสังฆราช สกลมหาสังฆปริณายก สมเด็จพระสังฆราชพระองค์ที่ 20 ประธานกรรมการมหาเถรสมาคม ของคณะสงฆ์จังหวัดสุรินทร์
==งานด้านศาสนวิเทศ/การต่างประเทศ==
พ.ศ. 2553 อนุมัติให้เดินทางไปปฏิบัติศาสนกิจ เป็นคณะผู้แทนแม่กองธรรมสนามหลวงเดินทางไปเปิดสอบธรรมสนามหลวง ครั้งที่ 5/2553 ณ ประเทศสหรัฐอเมริกา รวม 10 แห่ง (รายงานสรุปการประชุมมหาเถรสมาคม เรื่อง สรุปการประชุมมหาเถรสมาคม ครั้งที่ 8/2553 วันศุกร์ ที่9 เมษายน 2553)
พ.ศ. 2556 อนุมัติให้เดินทางไปปฏิบัติศาสนกิจศึกษาดูงานการจัดการศึกษา ณ ประเทศญี่ปุ่น (มติมหาเถรสมาคม ครั้งที่ 25/2556 มติที่ 514/2556 เรื่อง ขอความเห็นชอบการเดินทางไปศึกษาดูงานการจัดการศึกษา ณ ประเทศญี่ปุ่น)
พ.ศ. 2557 อนุมัติให้เดินทางไปปฏิบัติศาสนกิจประชุมสัมมนาและศึกษาดูงาน ณ ประเทศออสเตรเลีย (มติมหาเถรสมาคม ครั้งที่ 19/2557 มติที่ 429/2557 เรื่อง ขออนุมัติเดินทางไปประชุมสัมมนาและศึกษาดูงาน ณ ประเทศออสเตรเลีย
พ.ศ. 2558 อนุมัติให้เดินทางไปปฏิบัติศาสนกิจประชุมสัมมนาและศึกษาดูงาน ณ ประเทศอินโดนีเซีย (เรื่อง สรุปการประชุมมหาเถรสมาคม ครั้งที่ 4/2558 วันพุธ ที่11 กุมภาพันธ์ 2558)
== งานพิเศษ/การศึกษาพิเศษ ==
พระจริยานิเทศ ประจำจังหวัดสุรินทร์
กรรมการผู้ทรงคุณวุฒิ ศูนย์ศิลปะวัฒนธรรมของ มหาวิทยาลัยราชภัฏสุรินทร์
สนับสนุน อุปถัมภ์ พระนิสิตปฏิบัติธรรม ในการอบรมวิปัสสนากัมมัฏฐานมหาวิทยาลัยมหาจุฬาลงกรณราชวิทยาลัย วิทยาเขตสุรินทร์ เป็นประจำทุกปี
กรรมการนับสนุนโครงการสัมมนาเชิงวิชาการของคณะกรรมการนิสิต มหาวิทยาลัยมหาจุฬาลงกรณราชวิทยาลัย วิทยาเขตสุรินทร์
กรรมการสนับสนุนกิจกรรมการตรวจราชการของผู้อำนวยการสำนักเลขาธิการมหาเถรสมาคมแก่ผู้อำนวยการสำนักงานพระพุทธศาสนาจังหวัดในสังกัดภาคตะวันออกเฉียงเหนือและภาคตะวันออก ณ จังหวัดสุรินทร์
เข้าร่วม “โครงการสามเณรนักเรียนทุนการศึกษาเฉลิมราชกุมารี” นักเรียนทุนฯ รุ่นที่ 1/2547 และรุ่นที่ 2/2548 ณ วัดท่าตอน อำเภอแม่อาย จังหวัดเชียงใหม่
ประธานกรรมการจัดงานแข่งขันทักษะทางวิชาของกลุ่มโรงเรียนพระปริยัติธรรมแผนกสามัญศึกษา กลุ่มที่ 11
กรรมการการจัดการแข่งขันทักษะทางวิชาการระดับประเทศ ของโรงเรียนพระปริยัติธรรมแผนกสามัญศึกษา
อาจารย์พิเศษ สอนวิชาคณิตศาสตร์เบื้องต้น มหาวิทยาลัยมหาจุฬาลงกรณราชวิทยาลัย วิทยาเขตสุรินทร์
เข้าร่วมประชุมสัมมนาวิชาการวิชาหลักการบริหารและการบริหารสถานศึกษา เรื่องการบริหารโรงเรียนเอกชน  มหาวิทยาลัยมหาสารคาม
เข้ารับการอบรมหลักสูตร การจัดทำผลการเรียนเฉลี่ยโปรแกรมกลาง GPA
เข้ารับการอบรม การใช้โปรแกรมระบบบริหารสถานศึกษา (BEIS)
เข้ารับการอบรมผู้ประเมินภายในโดยต้นสังกัด โรงเรียนพระปริยัติธรรมแผนกสามัญศึกษา ณ โรงแรมธาริน ตำบลช้างเผือก อำเภอเมืองเชียงใหม่  จังหวัดเชียงใหม่
เข้ารับการอบรมผู้ประเมินคุณภาพการศึกษา ภายในสถานศึกษา โรงเรียนพระปริยัติธรรมแผนกสามัญศึกษา ณ ห้องบุษราคัม โรงแรมสาดเกตนคร ตำบลในเมือง  อำเภอเมืองร้อยเอ็ด จังหวัดร้อยเอ็ด
เข้าร่วมประชุมอบรมเชิงปฏิบัติการการจัดทำหลักสูตรสถานศึกษาสำหรับโรงเรียนพระปริยัติธรรม แผนกสามัญศึกษา
เป็นคณะทำงานเพื่อจัดทำร่างพระราชบัญญัติโรงเรียนพระปริยัติธรรม แผนกสามัญศึกษา อำนาจหน้าที่ พิจารณาร่างพระราชบัญญัติประกอบรัฐธรรมนูญหรือร่างพระราชบัญญัติ กระทำกิจการพิจารณาสอบสวน หรือศึกษาเรื่องใดๆ ที่เกี่ยวกับการจัดการศึกษา การวิจัย การพัฒนาการศึกษาของชาติ การส่งเสริมโอกาสทางการศึกษา การศึกษาในส่วนสาระการเรียนรู้ การกู้ยืมเพื่อการศึกษา การประเมินคุณภาพการศึกษา รวมทั้งส่งเสริมสนับสนุนการพัฒนาการกีฬาของชาติ ตลอดจนศึกษาปัญหาและอุปสรรคของการพัฒนาการกีฬา ตามข้อบังคับการประชุมสภานิติบัญญัติแห่งชาติ พ.ศ. 2557 ข้อ 84 (5)
== รางวัลเชิดชูเกียรติคุณ ==
พ.ศ. 2543 ได้รับพระราชทานเสาเสมาธรรมจักร กรมการศาสนา กระทรวงวัฒนธรรม ผู้ทำคุณประโยชน์ต่อพระพุทธศาสนา ประจำปี 2543 สาขาการศึกษาโรงเรียนพระปริยัติธรรม แผนกสามัญศึกษา
ในการนี้ สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินเป็นองค์ประธานในพิธีพระราชทานรางวัล ณ มณฑลพิธีท้องสนามหลวง กรุงเทพมหานคร
พ.ศ. 2565 ได้รับรางวัลเชิดชูเกียรติคุณ พระสงฆ์ต้นแบบแห่งการสาธารณสงเคราะห์ จัดโดยฝ่ายสาธารณสงเคราะห์มหาเถรสมาคม
โดยมี เจ้าประคุณสมเด็จพระมหาธีราจารย์ (ปสฤทธ์ เขมงฺกโร) กรรมการมหาเถรสมาคม เป็นประธานในพิธี (21 กันยายน พ.ศ. 2565)
พ.ศ. 2566 ได้รับรางวัลเชิดชูเกียรติคุณ  " คนดีศรีราชภัฏสุรินทร์ "  5 ทศวรรษ มหาวิทยาลัยราชภัฏสุรินทร์ ด้านผู้มีคุณูปการ และทำคุณประโยชน์ต่อมหาวิทยาลัย (14 กุมภาพันธ์ พ.ศ. 2566)
== สมณศักดิ์,พัดยศ ==
พ.ศ. 2534 สอบไล่ได้เปรียญธรรม 4 ประโยค มีสมณศักดิ์พัดยศทางวิชาการเปรียญธรรม ที่ พระมหาสมหวัง อคฺคเสโน
พ.ศ.  2542  ได้รับพระราชทานสัญญาบัตรตั้งสมณศักดิ์พัดยศขึ้น เป็นพระครูสัญญาบัตร  รองเจ้าอาวาสวัดราษฎร์ ในราชทินนามที่  พระครูปริยัติกิจธำรง
พ.ศ.  2544  ได้รับพระบัญชาสมเด็จพระสังฆราช (โดยพระบรมราชานุญาต) มหาเถรสมาคมมีมติให้เลื่อนชั้นสมณศักดิ์พัดยศ เป็นพระครูสัญญาบัตร รองเจ้าคณะอำเภอชั้นโท    ในราชทินนามเดิมที่ พระครูปริยัติกิจธำรง
พ.ศ.  2552 ได้รับพระบัญชาสมเด็จพระสังฆราช (โดยพระบรมราชานุญาต) มหาเถรสมาคมมีมติให้เลื่อนชั้นสมณศักดิ์พัดยศ  เป็นพระครูสัญญาบัตร รองเจ้าคณะอำเภอชั้นเอก   ใน